Mint galamb a tiszta búzát
Szűzek jönnek éjjelente
Hosszu sorba, hosszu sorba,
Tarka-barka gyöngyfüzérrel
Ékesítve, ékesítve.

Öltözetjük drága selyme
Meztelenség, meztelenség -
És leomlik homlokuknak
Szőke fátyla, szőke fátyla.

Orcáik szagos virága
Bazsarózsa, bazsarózsa -
Piros kasból édes csókot
Integetnek, hintegetnek.

Mit szeretnék? hogy neveznek?
Azt se kérdik, azt se kérdik -
Mint galamb a tiszta búzát,
Úgy szeretnek, úgy szeretnek.
Versek